text: 
  " Hva ! " råbte de som med én mund, " arrangerer du ikke keglerne,
   når du er keglerejser? Det gør man da. Ligger ballen sådan, at det
   vil være smartest, at keglerne står alleryderst på den hvide plet, 
  så stiller man dem da på den måde. Eller man stiller den 
  allerinderst. Det gælder sågu' da om at yde sit bidrag til klubbens 
  sejr. Så dum som dig, er der s'gu' da ingen, der har lov til at 
  være, Einar ! "
  
  Det var lige før, de tog Einar i hovedet og halede ham udenbords, 
  ingen ville savne ham, han var nemlig den " blinde " passager, som 
  var steget på toget uden pladsbillet. Det er ellers ikke tilladt, men
   Einar var vist et særtilfælde i mere end én forstand, i hvert fald 
  lod konduktøren ham være i fred, da først hans kammerater havde 
  bedyret, at de sagtens kunne have Einar liggende på tværs ind over 
  sig under turen.
  
  
  
  